Nils Liedholm

**Nils Erik Liedholm** (8 Oktober 1922 – 5 November 2007) merupakan seorang bekas pemain dan jurulatih bola sepak Sweden. Ketika meneruskan kariernya di Milan, beliau sebahagian daripada gabungan trio Sweden, "Gre-No-Li" bersama dua rakan senegara iaitu Gunnar Gren dan Gunnar Nordahl. Liedholm bermain sebagai seorang "playmaker" dana beliau dikenali menerusi hantaran dan kemampuan menghantar bola jauh yang cemerlang. Beliau diakui salah satu pemain terhebat Milan dan Sweden dan turut diakui salah satu pemain terbaik pada era sebelum perang. Sebagai jurulatih pula, beliau banyak berkelana ke pasukan-pasukan yang beraksi di Itali selama empat dekad dan beliau dianggap salah satu pengurus terbaik dalam sejarah bola sepak Itali. Pada penghujung abad ke-20, Liedholm diundi pemain terbaik Sweden alaf ini oleh pembaca akhbar terbesar Sweden, *[[Aftonbladet]]*.

## Kerjaya kelab
Liedholm sertai kelab pertamanya, Valdemarsviks IF pada tahun 1938. Pada tahun 1942, beliau sertai IK Sleipner dan seterusnya pada tahun 1946, beliau berpindah ke IFK Norrköping, sebuah kelab gergasi Sweden dan beliau dapat merangkul dua kejuaraan liga Sweden bersama kelab tersebut. Di Norrköping, beliau turut beraksi 18 perlawanan antarabangsa untuk pasukan kebangsaan Sweden selain membantu pasukannya meraih pingat emas dalam Sukan Olimpik 1948. Kemudian, beliau berpindah ke Milan pada 1949. Beliau melakukan debut Serie A pada 11 September 1949 menentang Sampdoria yang berkesudahan kemenangan 3–1 memihak kepada Milan. Pada musim pertamanya di Milan, Liedholm bermain 37 perlawanan dan menjaringkan 18 gol. Pada 1951, Liedholm merangkul kejuaraan *scudetto* pertamanya. Tiga kejuaraan liga lain menyusul tahun-tahun berikutnya iaitu pada 1955, 1957 dan 1959. Liedholm turut membantu Milan menjadi juara Piala Latin pada 1951 dan 1956. Beliau mengetuai pasukan Milan dalam final Piala Eropah 1958 menentang Real Madrid namun Milan tewas 2–3 selepas masa tambahan. Beliau meneruskan kariernya sehingga usianya hampir menjangkau 40 tahun.

## Kerjaya antarabangsa
Selepas membantu pasukan Sweden meraih pingat emas dalam Sukan Olimpik 1948, Liedholm mengetuai pasukan tanah airnya ke kejohanan Piala Dunia 1958 yang berlangsung di negaranya sendiri. Pada usia hampir 36 tahun, beliau akhirnya membantu Sweden mara ke perlawanan akhir namun mereka tewas di tangan pasukan Brazil yang antara dibarisi adalah Didi dan Pelé yang baru berusia 17 tahun. Liedholm menjaringkan gol pembukaan perlawanan menjadikan beliau merupakan pemain tertua menjaringkan gol di pentas akhir Piala Dunia. Walau bagaimanapun, Brazil bangkit lalu membenam Sweden 5-2.

### Statistik

### Gol antarabangsa

## Kerjaya pengurus
Selepas bersara dari bermain, Liedholm menjadi pengurus Milan seketika sebelum membantu Verona dan Varese menyertai Serie A. Kejayaan ini membuatkan beliau menjadi pengurus Fiorentina dan seterusnya Milan sebelum beliau mengendali pasukan pertama pasukan. Beliau membimbing pasukan ini meraih kejuaraan liga kesepuluh pada 1979 sebelum menjadi pengurus Roma. Beliau membawa Roma ke perlawanan akhir Piala Eropah namun tewas kepada Liverpool menerusi penentuan penalti pada 1985. Setahun sebelumnya, beliau mmemimpin Roma bergelar juara liga Itali buat kali kedua dalam sejarah kelab. Selain itu, beliau merangkul tiga kejuaraan Coppa Italia bersama Roma antara tahun 1980, 1981 dan 1984.

Beliau meninggal dunia pada 5 November 2007 di dalam rumahnya di Cuccaro Monferrato, Wilayah Alessandria.

## Pencapaian

### Pemain

;IFK Norrköping
*Allsvenskan: 1946–47, 1947–48

;Milan
*Serie A: 1950–51, 1954–55, 1956–57, 1958–59
*Piala Latin: 1950–51, 1955–56

;Sweden
*Sukan Olimpik: 1948 (emas)

### Pengurus
;Varese
*Serie B: 1969–70

;Milan
*Serie A: 1978–79

;Roma
*Serie A: 1982–83
*Coppa Italia: 1979–80, 1980–81, 1983–84

### Individu
*Seminatore d'Oro: 1974–75, 1983 
*A.C. Milan Hall of Fame
*Dewan Kemasyhuran Bola Sepak Itali: 2016

## Catatan

## Pautan luar

*Obituary in ''The Times'', 7 November 2007
*Greatest Swedish Players
*Golden Great: Nils Liedholm
*Liedholm's Career at RSSSF.com
*Liedholm Winery Official Website
*Champion, gentleman, friend
*